தஞ்சை, பூதலூர், திருவையாறு, கும்பகோணம், திருவிடைமருதூர், திருப்பனந்தாள், பாபநாசம், அம்மாப்பேட்டை, ஒரத்தநாடு உள்ளிட்ட இடங்களில் குறுவை சாகுபடிக்கான நடவு பணி மும்முரமாக நடைபெற்று வருகிறது. தஞ்சையை அடுத்த திருவையாறு அருகே கீழ திருப்பூந்துருத்தி அருகே நாகத்தி ரோடு கரூர் பகுதியில் நேற்று குறுவை சாகுபடிக்காக நாற்று நடவு செய்யும் பணியில் பெண்கள் ஆர்வமாக ஈடுபட்டனர். அதே பகுதியில் ஆழ்குழாய் கிணறு இல்லாத விவசாயிகள் தங்களது நிலங்களை தரிசாக போட்டுள்ளனர். ஆற்றில் தண்ணீர் வரும் போது ஒரு போக சாகுபடியாவது செய்ய முடியும் என்ற எதிர்பார்ப்பில் உள்ளனர்.